Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
2 มิ.ย. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index ปรับตัวลงตามตลาดภูมิภาคโดยลงมาทดสอบแนวรับ 1,480 จุด อีกครั้ง ก่อนปิดภาคเช้าที่ระดับ 1,482.94 จุด -13.11 จุด (-0.88%) ด้วยมูลค่าการซื้อขายที่เพิ่มขึ้นมาที่ 20,174.42 ลบ.
– Most Positive Impact: AOT (+0.76 จุด)/ PTTGC (+0.36 จุด)/ TASCO(+0.18 จุด)
– Most Negative Impact: PTT (-1.22 จุด)/ SCB (-1.09 จุด)/ SCC (-0.77 จุด)
จุดสังเกต: ดัชนี SET ปรับตัวลงด้วยแรงขายหุ้นใหญ่ในกลุ่ม Energy Bank ICT และ Commerce ขณะที่กลุ่มหุ้นที่ปรับตัวขึ้นนั้นปรับตัวขึ้ตามปัจจัยเฉพาะไม่เจาะจงในกลุ่มใดกลุ่มหนึ่ง
 
แนวโน้มตลาดบ่าย
– ลุ้นแนวรับ 1,480 จุด ตลาดหุ้นไทยปรับตัวลดลงแรง 13 จุด ลดงตามภูมิภาค เราประเมินอาจมีการฟื้นตัวระยะสั้นสลับ แต่ยังคงมีความเสี่ยงที่จะลงทดสอบ 1,480 จุด หรือต่ำกว่า ในช่วงครึ่งแรกเดือนมิ.ย. ทั้งนี้ตัวเลขเงินเฟ้อ พ.ค.ที่ -1.27% ต่ำกว่าตลาดคาดที่ -1.1% อาจทำให้ตลาดมองเห็นช่องทางในการลดดอกเบี้ยนโยบายลงอีกครั้ง อย่างไรก็ตามผลข้างเคียงของความเป็นไปได้ดังกล่าวคือเงินไหลออกช่วงสั้น และตลาดเห็นถึงความเสี่ยงในการปรับประมาณการกำไรกลุ่มธนาคารลง เราคงมุมมองว่า SET Index ที่ปรับลงสู่ 1,450 จุด หรือต่ำกว่า เป็นโอกาสในการซื้อ  (แนวต้าน: 1,500-1,505 // แนวรับ: 1,477 และ 1,470)
– หุ้นแนะนำภาคบ่าย: เก็งกำไร EASTW (ผลการดำเนินงานปีนี้ฟื้นตัวหลังไม่มีค่าใช้จ่ายพิเศษเช่นปลายปี 2557), CNT (ผู้บริหารยืนยันมุมอง Turnaround ในปีนี้ และกำไรที่คาดจะพลิกเป็นบวกอย่างมีนัยสำคัญ), ทยอยสะสม JASIF (ราคาปัจจุบันให้คาดการณ์ปันผล 9% และมองหุ้นมีโอกาสถูกผลักดันจาก yield สูงกว่าทางเลือกการลงทุนอื่น, เป้าทางกลยุทธ์ 12.00-13.00 ตัดขาดทุน 9.20)
– หุ้นน่าสนใจเชิงกลยุทธ์: SUPER TPIPL TGCI MBK TTCL THCOM JSP TFD CHO (การลงทุนหุ้นเหล่านี้ควรตั้งจุดตัดขาดทุน 3-5% ทุกครั้ง)
 
คำแนะนำ
– กลยุทธ์: “เพียงเลือกเก็งกำไรรายตัว ระหว่างรอจุดซื้อที่ดี” เราคาดตลาดแกว่งตัว 1,480-1,500 จุด โดยมีความเสี่ยงทางลงที่ 1,450 จุด ในช่วง 1 เดือนข้างหน้า ซึ่งเป็นจุดที่เรารอเพิ่มน้ำหนักการลงทุน
 
Trading Idea
– Opportunity Day: (2 มิ.ย.) MEGA CNT S PTG BA // (3 มิ.ย.) TUF EFORL APCO TRC DEMCO // (4 มิ.ย.) TASCO SEAFCO JSP SAWAD AIT MBKET // (5 มิ.ย.) EASON NCH SAT GPSC SGP // (8 มิ.ย.) STPI UREKA TOG SENA TRU
 
 
ประเด็นจับตา/ติดตาม
– (+/-) วิกฤตหนี้กรีซ – ประเด็นกรีซจะยังคงเป็นประเด็นกดดันตลาด อย่างไรก็ตามต่างเราเชื่อว่ากรีซจะสามารถเจรจากับกลุ่มเจ้าหนี้เพื่อหลีกเลี่ยงการผิดนัดชำระหนี้ได้ในที่สุด
– (-) ภาวะเงินทุนต่างชาติ – ต่างชาติยังคงขายสุทธิหุ้นไทย ในสัปดาห์ที่ผ่านมา